Høgvollane naturreservat

Høgvollane naturreservat er et naturreservat i Skien kommune. Det består av et område vest for Fjellvannet. Området ble vernet 1.desember 2017. Reservatet inngår i verneplan for skogvern. Utenom eksisterende veg er bruk av hest og kjerre samt ridning forbudt og utenom eksisterende veger og stier er sykling forbudt. Verneforskriften sier at formålet med vernet er «å bevare et område som representerer en bestemt type natur i form av gammel og relativt urørt granskog og lavlandsblandingsskog, med stedvis mye død ved. Videre er formålet å verne et område som har særskilt naturvitenskapelig verdi på grunn av forekomst av truede og sårbare arter av hengelav og vedboende lav og sopp. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser